
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1334 


12 Οκτωβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Οργανικών θέσεων Αξιωματικών Πολεμικής 
Αεροπορίας. 1 

Τροποποίηση της αριθμ. 445/2001 Κ.Υ.Α. που αφορά 
Πρόγραμμα οικονομικών ενισχύσεων στις ορεινές 
και μειονεκτικές περιοχές 2ου έτους της περιόδου 
2000-2006, σε εκτέλεση του μέτρου 2.1 του Εγγρά¬ 
φου Προγραμματισμού Αγροτικής Ανάπτυξης 


2000-2006 . 2 

Τροποποίηση της αριθμ. 389571/15.9.2000 απόφα¬ 
σης, «Διοικητικό Συμβούλιο Οργανισμού Πιστοποί¬ 
ησης και Επίβλεψης Γεωργικών Προϊόντων (ΟΠΕ- 
ΓΕΠ)» - Ν.Π.Ι.Δ. 3 

Αντικατάσταση τακτικών και αναπληρωματικών μελών 
του Ανωτάτου Ειδικού Δικαστηρίου. 4 

Συγκρότηση Επιτροπής Παρακολούθησης του Προ¬ 
γράμματος «ΠΟΛΙΤΕΙΑ» στο Υπουργείο Πολιτι¬ 
σμού. 5 

Καθιέρωση εργασίας Κυριακών και εξαιρέσιμων ημε¬ 
ρών σε υπαλλήλους του Δημοτικού Γυμναστηρίου 
Αθλοπαιδιών Δράμας προς συμπλήρωση της εβδο¬ 
μαδιαίας υποχρεωτικής και πέραν αυτής. 6 


Μεταβίβαση αρμοδιοτήτων και παροχή εξουσιοδότη¬ 
σης υπογραφής αποφάσεων, εγγράφων κλπ (με 
εντολή Γενικού Γραμματέα Περιφέρειας Ηπείρου) 
στον Γ ενικό Διευθυντή, τον Διευθυντή της Διεύθυν¬ 
σης Σχεδιασμού & Ανάπτυξης και τους Προϊσταμέ¬ 


νους των Τμημάτων αυτής. 7 

Κύρωση Αναδασμού αγροκτήματος ΑΕΤΟΥ Φιλιατών 
Ν. Θεσπρωτίας έτους 1996. 8 

Καθιέρωση Υπερωριακής εργασίας κατά τις Κυριακές 
και εξαιρέσιμες ημέρες, κατά τις νυχτερινές ώρες 


των εργάσιμων ημερών, Κυριακών και εξαιρέσιμων 


για το έτος 2001 για μόνιμο και αποσπασμένο προ¬ 
σωπικό στη Ν.Α Μεσσηνίας. 9 

Διεύρυνση του Δ.Σ. του Ευρωπαϊκού Κέντρου Δημοσί¬ 
ου Δικαίου. 10 


ΑΠΟΦΑΣΕΙ Σ 

Αριθ. Φ. 932/ΑΔ. 831140/Σ.85 (1) 

Σύσταση Οργανικών θέσεων Αξιωματικών 
Πολεμικής Αεροπορίας. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ - ΟΙΚΟΝΟΜΙΚΩΝ 

Έχοντας υπόψη: 

α. Το άρθρο 5, παράγραφο 3γ του Ν. 2292/95 «Οργά¬ 
νωση και Λειτουργία Υπουργείου Εθνικής Άμυνας, Διοί¬ 
κηση και Έλεγχος των Ενόπλων Δυνάμεων και άλλες δια¬ 
τάξεις», ΦΕΚ 35/15.2.1995 (τ.Α'). 

β. Τα άρθρα 1 και 2 του Ν.Δ. 412/74 «Περί των Οργανι¬ 
κών θέσεων των Μονίμων Αξιωματικών των Ενόπλων Δυ¬ 
νάμεων», ΦΕΚ 136/17.5.1974 (τ.Α'). 

γ. Την υπ’ αριθμ. 1039386/441/Α0006/21.4.2000 κοινή 
Απόφαση του Πρωθυπουργού και του Υπουργού Οικονο¬ 
μικών «Ανάθεση Αρμοδιοτήτων στους Υφυπουργούς 
Οικονομικών» (Β' 571). 

δ. Το άρθρο 29Ατου Ν. 1558/85 (Α' 137), που προστέ¬ 
θηκε με το άρθρο 27 του Ν. 2081/92 καιτροποποιήθηκε με 
το άρθρο 1 παρ. 2 του Ν. 2469/97 «Περιορισμός και βελ¬ 
τίωση της αποτελεσματικότητας των κρατικών δαπανών 
και άλλες διατάξεις», ΦΕΚ 38/14.3.1997 (τ.Α'). 

ε. Την υπ’ αριθμ. 35 Γνωμάτευση της 10ης/30.3.2001 
Συνεδρίασης του ΣΑΓΕ., αποφασίζουμε: 

ΑΡΘΡΟ 1 

Τη σύσταση τριακοσίων τριάντα (330) οργανικών θέσε¬ 
ων Αξ/κών της Πολεμικής Αεροπορίας, εντός των πλαι¬ 
σίων της οροφής και για κάλυψη αναγκών αυτής, όπως 
καθορίζονται στον Πίνακα του Παραρτήματος «Α», του 
οποίου η δημοσίευση στην Εφημερίδα της Κυβερνήσεως, 
σύ μφωνα με το άρθρο 3 του Ν .Δ. 412/74, δεν κρίνεται ανα¬ 
γκαία. 

ΑΡΘΡΟ 2 

Από τις διατάξεις αυτής της απόφασης προκαλείται 
ετήσια δαπάνη σε βάρος του κρατικού προϋπολογισμού 
ύψους 10.000.000 δρχ. για το τρέχον οικονομικό έτος, 
31.000.000 δρχ. για καθένα των ετών 2002,2003 και 2004 
και 73.000.000 δρχ. από το έτος 2005 και εξής. Η ανωτέ- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ρω δαπάνη κατά το τρέχον οικονομικό έτος θα αντιμετω- 
πισθεί από τις πιστώσεις του Π/Υτης ΠΑ έτους 2001 (ομά¬ 
δα ΚΑΕ 0400/ΕΦ11-410), μετά τη μεταφορά στον εν λόγω 
ΚΑΕ πιστώσεων, δυνάμει της υπ’ αριθμ. 2/55648/ 
4.10.2001 απόφασης του Υπουργού Οικονομικών. Η δα¬ 
πάνη κατά το έτος 2002 θα αντιμετωπισθεί με μεταφορά 
πιστώσεων από τον λειτουργικό προϋπολογισμό της ΠΑ, 
κατά δε τα επόμενα έτη από τις πιστώσεις που θα εγγρά- 
φονται σχετικά στον ανωτέρω προϋπολογισμό. 

ΑΡΘΡΟ 3 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Οκτωβρίου 2001 

οι ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΑΠ. - ΑΘΑΝ. ΤΖΟΧΑΤΖΟΠΟΥΛΟΣ ΓΕΩΡΓΙΟΣ ΔΡΥΣ 
-♦- 

Αριθ. 401689/6123 (2) 

Τροποποίηση της αριθμ. 445/2001 Κ.Υ.Α. που αφορά 
Πρόγραμμα οικονομικών ενισχύσεων στις ορεινές και 
μειονεκτικές περιοχές 2ου έτους της περιόδου 2000- 
2006, σε εκτέλεση του μέτρου 2.1 του Εγγράφου Προ¬ 
γραμματισμού Αγροτικής Ανάπτυξης 2000 - 2006. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του άρθρου 22 παρ. 2 περίπτωση γ'του Ν. 992/79 ( 
ΦΕΚ280/Α/79). 

β. Του Ν.Δ. 131 /1974 «Περί παροχής οικονομικών ενι¬ 
σχύσεων στη γεωργική, κτηνοτροφική δασική και αλιευτι¬ 
κή παραγωγή» όπως τροποποιήθηκε με τον Ν. 1409 /83 
και τον Ν. 2512/97 (άρθρο 11). 

γ. Τον Ν. 2065/92, άρθρο 39 παρ. 10 που αφορά τις κοι¬ 
νές αποφάσεις των Υπουργών Γεωργίας και Οικονομικών 
για έγκριση οικονομικών ενισχύσεων. 

δ. Του άρθρου 29 Ατού Ν. 1558/1985 «Κυβέρνηση και 
Κυβερνητικά όργανα» (Α' 134), όπως αυτό προστέθηκε με 
το άρθρο 27 του Ν. 2081/1992 (Α/154). 

ε. Τον Καν. (ΕΚ) 1257/1999 του Συμβουλίου για τη στήρι¬ 
ξη της αγροτικής ανάπτυξης από το Ευρωπαϊκό Γεωργικό 
Ταμείο Προσανατολισμού και Εγγυήσεων (ΕΓΤΠΕ) και για 
την τροποποίηση και κατάργηση ορισμένων κανονισμών. 

στ. Τον Καν. (ΕΚ) 1750/1999 της Επιτροπής για τη θέ¬ 
σπιση λεπτομερειών κανόνων Εφαρμογής του Καν. 
1257/1999 του Συμβουλίου για τη στήριξη της αγροτικής 
ανάπτυξης από το Ευρωπαϊκό Γεωργικό Ταμείο Προσα¬ 
νατολισμού και Εγγυήσεων (ΕΓΤΠΕ). 

ζ. Τον Καν. (ΕΚ) 2603/1999 της Επιτροπής για θέσπιση 
μεταβατικών κανόνων όσον αφορά τη στήριξη της αγρο¬ 
τικής ανάπτυξης που προβλέπεται από τον Καν. (ΕΚ) 
1257/1999του Συμβουλίου. 

η. Τον Καν. 1258/1999 του Συμβουλίου της 17ης Μάίου 
1999, περί χρηματοδοτήσεωςτης Κοινής Γεωργικής Πο¬ 
λιτικής. 

2. Την απόφαση Ε.Ε. με αριθμ. Ε (2000) 2733/27.9.2000 
με την οποία εγκρίθηκε το Σχέδιο Αγροτικής Ανάπτυξης - 
Τμήμα Εγγυήσεων 2000 - 2006 ως Έγγραφο Προγραμ¬ 
ματισμού Αγροτικής Ανάπτυξης. 


3. Την με αριθμ. 1039386/Α006/21.4.2000 Απόφαση του 
Πρωθυπουργού και Υπουργού Οικονομικών «Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών». 

4. Το από 2.11.2001 Ενημερωτικό Σημείωματου Γ ενικού 
Γραμματέα Υπ. Γεωργίας με το οποίο εισηγείται την 
εφαρμογή του προγράμματος χορήγησης οικονομικών 
ενισχύσεων στις ορεινές και μειονεκτικές περιοχές. 

5. Την αριθμ. 445/2001 Κ.Υ.Α. για το πρόγραμμα οικο¬ 
νομικών ενισχύσεων στις ορεινές και μειονεκτικές περιο¬ 
χές 2ου έτους της περιόδου 2000 - 2006 σε εκτέλεση του 
μέτρου 2.1 του Ε.Π.Α.Α. 2000 - 2006. 

6. Το από 3.9.2001 Ενημερωτικό Σημείωματου Γενικού 
Γ ραμματέα Υπ. Γ εωργίας με το οποίο εισηγείται την τρο¬ 
ποποίηση της αριθμ. 445/2001 Κ.Υ.Α. για την κάλυψη των 
πληρωμών του προγράμματος, αποφασίζουμε: 

Τροποποιούμε την με αριθμ. 445/2001 Κ.Υ.Α. ως εξής: 

Α. Η παράγραφος 1 του ΚΕΦ. 6 αντικαθίσταται με το 
ακόλουθο κείμενο: 

ΚΕΦΑΛΑΙΟ ΕΚΤΟ 

ΠΙΣΤΩΣΕΙΣ - ΤΡΟΠΟΣ ΠΛΗΡΩΜΗΣ 

1. Εγκρίνεται η διάθεση του ποσού μέχρι 40 δις δρχ. για 
τις ενισχύσεις και δαπάνες που προβλέπονται στην πα¬ 
ρούσα απόφαση και βαρύνει τις πιστώσεις του Τακτικού 
Προϋπολογισμού σε βάρος του Κ.Α. 5323. 

Η καταβολή στους δικαιούχους θα γίνεται μέσω Α.Τ.Ε. 

Ια. Η προμήθεια της Α.Τ.Ε. για τις πληρωμές των ενι¬ 
σχύσεων που προβλέπονται στην παρούσα απόφαση, 
ορίζεται σε 0,3%. 

Β. Η παράγραφος 1 του ΚΕΦ. 7 αντικαθίσταται από το 
ακόλουθο κείμενο: 

ΓΕΝΙΚΑ 

1. Κατά το τρέχον έτος οι πληρωμές του προγράμματος 
θα γίνονται από την Δ/νση Προγρ/σμού και Γεωργικών 
Διαρθρώσεων. 

Γ. Κατάτα λοιπά ισχύει η αριθμ. 445/2001 απόφασή μας. 

Η παρούσα να δημοσιευθεί στην εφημερίδα της Κυβερ¬ 
νήσεως. 

Αθήνα, 5 Οκτωβρίου 2001 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΓΕΩΡΓΙΑΣ 

Γ. ΔΡΥΣ Γ. ΑΝΩΜΕΡΙΤΗΣ 

-♦- 

Αριθ. 379274 (3) 

Τροποποίηση της αριθμ. 389571/15.9.2000 απόφασης, 
«Διοικητικό Συμβούλιο Οργανισμού Πιστοποίησης και 
Επίβλεψης Γεωργικών Προϊόντων (ΟΠΕΓΕΠ)» - Ν.Π.Ι.Δ. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα «(ΦΕΚ 137/Α/85 ) όπως συμπληρώθηκαν 
με το άρθρο 27 του Ν. 2081/92 και όπως αυτές αντικατα- 
στάθηκαν με το άρθρο 1 παρ. 2α του Ν. 2469/97 (ΦΕΚ 
38/Α/97). 

2. Τις διατάξεις του Ν. 2637/98 (ΦΕΚ 200/Α/27.8.98) και 
ειδικότερα των άρθρων 30,32,33,34,35,36,37,38 και 41 
παρ. 2. 

3. Την αριθμ. 389571/15.9.2000 (ΦΕΚ 1176/Β/2000) 
απόφασή μας, «Διοικητικό Συμβούλιο Οργανισμού Πιστό- 







ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


18109 


ποίησης και Επίβλεψης Γεωργικών Προϊόντων (ΟΠΕ- 
ΓΕΠ)» - Ν.Π.Ι.Δ 

4. Την αριθμ. 379273 /20.8.2001 απόφαση Υπουργού 
Γεωργίας, «Αποδοχή παραίτησης Προέδρου Δ.Σ ΟΠΕ- 
ΓΕΠ»- Ν.Π.Ι.Δ. 

5. Την αριθμ. 2/6584/0022/5.3.2001 (ΦΕΚ 342/Β/2001) 
Κοινή απόφαση Υφυπουργού Οικονομικών και Υπουργού 
Γεωργίας, Τροποποίηση και συμπλήρωση της αριθμ. 
2/45551/0022/16.7.99 όμοιας απόφασης, «Καθορισμός μη¬ 
νιαίας αντιμισθίας στον Πρόεδρο Δ.Σ ΟΠΕΓΕΠ - Ν.Π Ι.Δ». 

6. Το ότι από τις διατάξεις αυτής της απόφασης προκα- 
λείται δαπάνη η οποία κινείται στα πλαίσια των πιστώσε¬ 
ων που περιλαμβάνονται στην αριθμ. 2/6584/0022/ 
5.3.2001 (ΦΕΚ342/Β/2001) κοινή απόφαση Υφυπουργού 
Οικονομικών και Υπουργού Γεωργίας, τροποποίηση και 
συμπλήρωση της αριθμ. 2/45551/0022/16.7.99 Κ.Υ.Α, 
«Καθορισμός μηνιαίας αντιμισθίας στον Πρόεδρο Δ.Σ 
ΟΠΕΓΕΠ- ΝΠΙΔ, αποφασίζουμε: 

1. Τροποποιούμε την αριθμ. 389571/15.9.2000 (ΦΕΚ 
1176/Ρ/2000) απόφασή μας και συγκεκριμένα την περί¬ 
πτωση α της παραγράφου 1 του διατακτικού αυτής ως 
εξής: 

2. Η θητεία του προέδρου λήγει 31.3.2002 με δυνατότη¬ 
τα ανανέωσής της για τρία χρόνια. 

3. Κατά τα λοιπά εξακολουθεί να ισχύει η αριθμ. 
389571/15.9.2000 (ΦΕΚ 1176/Β/2000) απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Οκτωβρίου 2001 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 
-♦- 

Αριθ. 153272 (4) 

Αντικατάσταση τακτικών και αναπληρωματικών μελών 
του Ανωτάτου Ειδικού Δικαστηρίου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Του άρθρου 100 του Συντάγματος και β) των παρα¬ 
γράφων 2 και 5 του άρθρου 2 του Ν. 345/1976 όπως η πα¬ 
ράγραφος 2 του άρθρου αυτού αντικαταστάθηκε από το 
άρθρο 37του Ν. 2172/1993 (ΦΕΚ207Α'). 

2. Το υπ’ αριθμ. 113/2001 πρακτικό συνεδριάσεως της 
Ολομέλειας του Συμβουλίου της Επικράτειας που αφορά 
τη συμπληρωματική κλήρωση των μελών του Ανωτάτου 
Ειδικού Δικαστηρίου, ορίζουμε: 

Τους: α) Αθανάσιο Ράντο, Σύμβουλο της Επικράτειας, 
ως δεύτερο τακτικό μέλος της έκτων Συμβούλων της Επι¬ 
κράτειας συνθέσεως του Ανωτάτου Ειδικού Δικαστηρίου 
για το χρονικό διάστημα μέχρι 31 Δεκεμβρίου 2001. 

β) Δημητριό Λινό, Σπυρίδωνα Μπαρπαστάθη, Κωνστα¬ 
ντίνο Τσαμαδό, Αρεοπαγίτες, οι οποίοι καταλαμβάνουν 
αντίστοιχα τις θέσεις του τρίτου, τέταρτου τακτικού και 
πρώτου αναπληρωματικού μέλους της εκ των Αρεοπαγι¬ 
τών συνθέσεως του Ανωτάτου Ειδικού Δικαστηρίου, για 
το χρονικό διάστημα μέχρι 31 Δεκεμβρίου 2001. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, Οκτώβριος 2001 

Ο ΥΠΟΥΡΓΟΣ 

ΜΙΧΑΗΛ ΣΤΑΘΟΠΟΥΛΟΣ 


Αριθ. ΥΠΠΟ/ΔΙΟΙΚ/Ο-Ε/Φ04/519Ρ1 (5) 

Συγκρότηση Επιτροπής Παρακολούθησης του Προ 

γράμματος «ΠΟΛΙΤΕΙΑ», στο Υπουργείο Πολιτισμού. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ-ΔΗΜΟΣΙΑΣΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 2παρ. 4 του Ν. 2880/2001 
Πρόγραμμα «ΠΟΛΙΤΕΙΑ» για τη μεταρρύθμιση και τον εκ¬ 
συγχρονισμό της Δημόσιας Διοίκησης και άλλες διατά¬ 
ξεις» (ΦΕΚ 9/Α/30.1.2001). 

2. Τιςδιατάξειςτουάρθρου 18παρ. ΙδτουΝ.2503/1997 
«Διοίκηση, οργάνωση, στελέχωσητης Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις» (ΦΕΚ 107/Α/30.5.1997). 

3. Την ανάγκη προώθησης του Προγράμματος «ΠΟΛΙ¬ 
ΤΕΙΑ» στο Υπουργείο Πολιτισμού με τη λήψη όλων των 
αναγκαίων μέτρων, προκειμένου να καταστεί αποτελε¬ 
σματική η εφαρμογή του Προγράμματος. 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, καθ’ όσον η σχετική δαπάνη θα προκύ- 
ψει με τον καθορισμό της αμοιβής των μελών της Επιτρο¬ 
πής, αποφασίζουμε: 

Α. Συγκροτούμε στο Υπουργείο Πολιτισμού Επιτροπή Πα¬ 
ρακολούθησης του Προγράμματος «ΠΟΛΙΤΕΙΑ», ως εξής: 

1. Λίνα Μενδώνη, Γενική Γραμματέας του ΥΠΠΟ, ως 
Πρόεδρος. 

2. Θεόδωρος Θεοφανόπουλος, Νομικός Σύμβουλος 
του ΥΠΠΟ, ως μέλος. 

3. Λάζαρος Κολώνας, Γ ενικός Διευθυντής Αρχαιοτήτων 
του ΥΠΠΟ, ως μέλος. 

4. Βασίλειος Χανδακάς, Γενικός Διευθυντής Αναστήλω- 
σης Μουσείων και Τεχνικών Έργωντου ΥΠΠΟ, ως μέλος. 

5. Μαρία Μιχαηλίδου, Γενική Διευθύντρια Πολιτιστικής 
Ανάπτυξης του ΥΠΠΟ, ως μέλος. 

6. ΆνναΚαρπούζη, Γενική Διευθύντρια Διοικητικής Υπο¬ 
στήριξης του ΥΠΠΟ, ως μέλος. 

7. Πόντος Πόντος, Διευθυντής Αρχείου Μνημείων και 
Δημοσιευμάτων του ΥΠΠΟ, ως μέλος. 

8. Αικατερίνη Παναγοπούλου, Διευθύντρια Διοικητικού 
του ΥΠΠΟ, ως συντονίστρια. 

9. Μαρία Πόντου, Προϊσταμένη του Τμήματος Δημοσι¬ 
ευμάτων της Δ/νσης Αρχείου Μνημείων και Δημοσιευμά¬ 
των του ΥΠΠΟ, ως μέλος. 

10. Ανδρέας Καραμπέτσας, Προϊστάμενος του Τμήματος 
Α' Προσωπικού της Δ/νσης Διοικητικού του ΥΠΠΟ, ως μέλος. 

11. Λεωνίδας Αλεξανδρίδης, Προϊστάμενος του Τμή¬ 
ματος Β' Προσωπικού της Δ/νσης Διοικητικού του ΥΠΠΟ, 
ως μέλος. 

12. Μαρία Χατζηθεοδούλου, Προϊσταμένη του Τμήμα¬ 
τος Οργάνωσης και Εκπαίδευσης της Δ/νσης Διοικητικού 
του ΥΠΠΟ, ως μέλος. 

13. Κων/νος Χατζηχρήστος, Προϊστάμενος του Τμήμα¬ 
τος Μηχανογράφησης της Δ/νσης Προγραμματισμού και 
Μελετών του ΥΠΠΟ, ως μέλος. 

14. Αντώνιος Πλατανιάς, Σύμβουλος Υπουργού Πολιτι¬ 
σμού, ως μέλος. 

15. Σωτήριος Μανωλκίδης, Σύμβουλος Υπουργού Πολι¬ 
τισμού, ως μέλος. 

Β. Για την υποστήριξη του έργου της Επιτροπής συ¬ 
γκροτείται γραμματεία, η οποία αποτελείται από τους: 

1. Ελένη Διάκου, μόνιμη υπάλληλο με βαθμό Α'του Κλά¬ 
δου ΠΕΙ Διοικητικού του ΥΠΠΟ. 

2. Χρήστο Κανελλόπουλο, μόνιμο υπάλληλο με βαθμό 
Α'του Κλάδου ΠΕΙ Διοικητικού του ΥΠΠΟ. 

3. Αναστασία Τζιγκουνάκη, μόνιμη υπάλληλο με βαθμό 
Β'του Κλάδου ΠΕ2 Αρχαιολόγων του ΥΠΠΟ. 

4. Μιχαήλ Αναστασόπουλο, Ειδικό Συνεργάτη Γενικής 
Γραμματέως του ΥΠΠΟ. 

Γ. Η Επιτροπή Παρακολούθησης του Προγράμματος 
καταρτίζει το Επιχειρησιακό Πρόγραμμα του Υπουργείου 
και των εποπτευόμενων από αυτό φορέων και παρακο¬ 
λουθεί και ελέγχει την εκτέλεση και ολοκλήρωσή του. Εί¬ 
ναι αρμόδια δε για την προένταξη, ένταξη και απένταξη 
των έργων, υποέργων, δράσεων ή ενεργειών που χρημα¬ 
τοδοτούνται από το Πρόγραμμα. 

Δ. Οργάνωση και λειτουργία της Επιτροπής: 

• Ο Πρόεδρος της Επιτροπής είναι υπεύθυνος για τον 
συντονισμό των εργασιών και την εύρυθμη λειτουργία 
της. Ο καταμερισμός των εργασιών στα μέλη της Επιτρο¬ 
πής γίνεται από τον Πρόεδρο της Επιτροπής. Οι αρμο¬ 
διότητες αυτές με απόφαση του Προέδρου μπορούν να 
ανατεθούν στο Συντονιστή της Επιτροπής. 

• Η Επιτροπή παρακολουθεί τις δράσεις του Προγράμ¬ 
ματος «ΠΟΛΙΤΕΙΑ», την εφαρμογή των επιμέρους ενεργει¬ 
ών και τα συμπεράσματα της αξιολόγησης εφαρμογής με 
σκοπό την επιτάχυνση του Προγράμματος. Ειδικότερα η 
Επιτροπή ασκεί τις αρμοδιότητες και λειτουργεί κατά τα 
οριζόμενα στον Κανονισμό Εφαρμογής του Προγράμμα¬ 
τος «ΠΟΛΙΤΕΙΑ». 

• Η Επιτροπή συντάσσει, ανά μήνα, πρωτόκολλο προόδου 
των εργασιών της, το οποίο υποβάλλει στον Υπουργό Πολι¬ 
τισμού και κοινοποιεί στη Γραμματείατης Κεντρικής Επιτρο¬ 
πής Παρακολούθησης του Προγράμματος «ΠΟΛΙΤΕΙΑ». 

• Η Επιτροπή συγκαλείται σε τακτά χρονικά διαστήματα 
και, πάντως, τουλάχιστον μία φορά ανά δεκαπενθήμερο. 

• Εκπρόσωποι από εποπτευόμενους φορείς ή ειδικοί 
εμπειρογνώμονες μπορούν να προσκληθούν από τον 
Πρόεδρο ή από τα μέλη για να παρακολουθήσουν τις συ¬ 
νεδριάσεις της Επιτροπής. 

Ε. Για την αμοιβή των μελών της Επιτροπής εφαρμόζο¬ 
νται οι διατάξεις της παρ. 18 του άρθρου 18 του Ν. 
2503/1997 (ΦΕΚ 107/Α/30.5.1997). 

ΣΤ. Η χρονική διάρκεια του έργου της εν λόγω Επιτρο¬ 
πής είναι τριετής, όσο και η χρονική διάρκεια του Προ¬ 
γράμματος «ΠΟΛΙΤΕΙΑ». 

Η παρούσα απόφαση, η οποία ισχύει αναδρομικά από 
7.5.2001, να δημοσιευθεί στην Εφημερίδα της Κυβερνή- 
σεως. 

Αθήνα, 5 Οκτωβρίου 2001 

οι ΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΠΟΛΙΤΙΣΜΟΥ 

ΒΑΣΩ ΠΑΠΑΝΔΡΕΟΥ ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. 9495 (6) 

Καθιέρωση εργασίας Κυριακών και εξαιρέσιμων ημερών 
σε υπαλλήλους του Δημοτικού Γυμναστηρίου Αθλο¬ 
παιδιών Δράμας προς συμπλήρωση της εβδομαδιαίας 
υποχρεωτικής και πέραν αυτής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 
Έχοντας υπόψη: 

1. Τις διατάξεις του άρθρου 15, του Ν. 2592/98 «Ανα¬ 


προσαρμογή συντάξεων, πολιτικών συνταξιούχων του 
Δημοσίου, ρύθμιση συνταξιοδοτικών θεμάτων και άλλες 
διατάξεις» και την 2022941/2297/0022/7.4.98 εγκύκλιο 
του Υπουργείου Οικονομικών. 

2. Τις διατάξεις του άρθρου 89, παρ. 3 του Ν. 1188/81 
όπως τροποποιήθηκαν με τις όμοιες του άρθρου 8, παρ. 
9του Ν. 2307/95 και του άρθρου Ι,παρ. 2του Ν. 2503/97. 

3. Τηναριθμ. 36/2001 απόφαση - πρόταση του Διοικητι¬ 
κού Συμβουλίου του Δημοτικού Γυμναστηρίου Αθλοπαι¬ 
διών Δράμας αναφορικά με την καθιέρωση εργασίας Κυ¬ 
ριακών και εξαιρέσιμων ημερών σε υπαλλήλους του Νο¬ 
μικού Προσώπου προς συμπλήρωση της εβδομαδιαίας 
υποχρεωτικής και πέραν αυτής. 

4. Το γεγονός ότι στο νεοσύστατο Νομικό Πρόσωπο 
έχουν αναληφθεί υποχρεώσεις διεξαγωγής αθλητικών 
αγώνων και εκδηλώσεων, για την διεξαγωγή των οποίων 
απαιτείται εργασία πέραν του κανονικού ωραρίου, υπαλ¬ 
λήλων του Ν. Π. 

5. Την αριθμ. 4308/6.7.2001 (ΦΕΚ 917/Τ.Β717.7.2001) 
απόφαση του Γενικού Γραμματέα Περιφέρειας «Μεταβί¬ 
βαση εξουσίας υπογραφής «Με εντολή Γ ενικού Γ ραμμα¬ 
τέα» αποφάσεων, εγγράφων κ.α.» καθιερώνουμε: 

Εργασία Κυριακών και εξαιρέσιμων ημερών προς συ¬ 
μπλήρωση της εβδομαδιαίας υποχρεωτικής και πέραν 
αυτής για το Β' εξάμηνο του έτους 2001 για υπαλλήλους 
του Δημοτικού Γ υμναστηρίου Αθλοπαιδιών Δράμας, ως 
εξής: 

Α. Μία(1) υπάλληλο ΔΕ - νοσοκόμων 
Μία (1) υπάλληλο ΥΕ - προσωπικό καθαριότητας 
οι οποίες θα εργάζονται κατά τα Σαββατοκύριακα και 
τις εξαιρέσιμες ημέρες. 

Β. Έναν (1) υπάλληλο ΔΕ - συντηρητή κτιρίων 
Έναν (1) υπάλληλο ΔΕ - ελαιοχρωματιστών 
Έναν (1) υπάλληλο ΔΕ- υδραυλικών 
οι οποίοι θα εργάζονται κατά τα Σαββατοκύριακα τις 
εξαιρέσιμες ημέρες και κατά τις νυκτερινές ώρες. 

Στο προσωπικό που θ’ απασχοληθεί κατά τις Κυριακές 
και εξαιρέσιμες ημέρες θα χορηγείται συμπληρωματική 
ημέρα ανάπαυσης. 

Η παραπάνω απόφαση δεν μπορεί να έχει αναδρομική 
ισχύ πέραν του μηνάς από την έκδοσή της (Ν. 2592/98). 

Η σχετική δαπάνη που θα προκληθεί δεν μπορεί να 
υπερβαίνει τις πιστώσεις που έχουν αναγραφεί στον προ¬ 
ϋπολογισμό του Δημοτικού Γ υμναστηρίου Αθλοπαιδιών 
Δράμας για την αιτία αυτή. 

Αύξηση των σχετικών με την παραπάνω αιτία πιστώσε¬ 
ων, με μεταφορά κονδυλίων από πιστώσεις άλλων κατη¬ 
γοριών δαπανών δεν επιτρέπεται να γίνει. 

Με απόφαση του Προέδρου του Δ. Σ. του Νομικού Προ¬ 
σώπου θα καθοριστούν οι ώρες εργασίας Κυριακών και 
εξαιρέσιμων ειδικότερα στους υπαλλήλους. 

Η απόφαση αυτή ισχύει ένα μήνα πριν τη δημοσίευσή 
της στη Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Δράμα, 13 Σεπτεμβρίου 2001 

Ο Γενικός Γραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


18111 


Αριθ. 21833 (7) 

Μεταβίβαση αρμοδιοτήτων και παροχή εξουσιοδότησης 
υπογραφής αποφάσεων, εγγράφων κλπ (με εντολή 
Γενικού Γραμματέα Περιφέρειας Ηπείρου) στον Γενι¬ 
κό Διευθυντή, τον Διευθυντή της Διεύθυνσης Σχεδια- 
σμού & Ανάπτυξης και τους Προϊσταμένους των Τμη¬ 
μάτων αυτής. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΗΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 1 (παρ. 2, εδάφιο 10) του Ν. 
2503/97 «Διοίκηση, Οργάνωση, στελέχωση της Περιφέ¬ 
ρειας, ρύθμιση θεμάτων για την Τοπική Αυτοδιοίκηση και 
άλλες διατάξεις» (ΦΕΚ 107/τ.Α'/30-5-97). 

2. Τις όμοιες του Ν. 1622/86 «Τοπική Αυτοδιοίκηση, Πε¬ 
ριφερειακή Ανάπτυξη και Δημοκρατικός Προγραμματι¬ 
σμός» (ΦΕΚ 92/τ.Α'/14.7.86) και του Ν. 2647/99 «Μεταβί¬ 
βαση αρμοδιοτήτων στις Περιφέρειες και την Αυτοδιοί¬ 
κηση και άλλες διατάξεις» (ΦΕΚ 237/τ.Α'/22.10.98). 

3. Τις υφιστάμενες υπηρεσιακές συνθήκες και την ανά¬ 
γκη παροχής εξουσιοδοτήσεων υπογραφής για την απο¬ 
τελεσματικότερη άσκηση των αρμοδιοτήτων της Διεύ¬ 
θυνσης Σχεδιασμού και Ανάπτυξης με σκοπό την ταχύτε¬ 
ρη διεκπεραίωση των υποθέσεων και την αμεσότερη 
εξυπηρέτηση των πολιτών. 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Αναθέτουμε στο Γενικό Διευθυντή της Περιφέρειας, 
τον Προϊστάμενο της Διεύθυνσης Σχεδιασμού και Ανά¬ 
πτυξης και τους Προϊσταμένους των Τμημάτων της, να 
υπογράφουν με εντολή μας (Με εντολή Γ ενικού Γ ραμμα¬ 
τέα), αποφάσεις, έγγραφα, εντάλματα ή άλλες πράξεις 
της αρμοδιότητάς μας, σύμφωνα με όσα ορίζονται κατω¬ 
τέρω με την παρούσα απόφαση : 

Α. Αρμοδιότητες που θα ασκούνται από τον Γενικό 
Γ ραμματέα. 

1. Οι αποφάσεις για την εσωτερική διάρθρωση οργανι¬ 
κών μονάδων σε γραφεία, όπου απαιτείται. 

2. Οι αποφάσεις για την συγκρότηση Ομάδων Διοίκη¬ 
σης Έργου (Ο.Δ.Ε.). 

3. Τα θέματα που αφορούν την σειρά προβαδίσματος. 

4. Η αλληλογραφία με το Γ ραφείο του Πρωθυπουργού, 
των Υπουργών, Υφυπουργών και Γενικών Γραμματέων 
Υπουργείων. 

5. Οι απαντήσεις σε έγγραφα τα οποία πρέπει να υπο- 
γραφούν από εμάς, λόγω της σοβαρότητας ή της γενικό¬ 
τερης σημασίας αυτών. 

6. Η έκδοση σοβαρής σημασίας εγγράφων καθώς και 
των αναφερομένων στις εξωτερικές σχέσεις της χώρας, 
στην Κυβερνητική Πολιτική, στην Εθνική Άμυνα, στην Δη¬ 
μόσια Τάξη και Ασφάλεια. 

7. Έκδοση πράξεων κανονιστικού περιεχομένου. 

8. Έκδοση εγγράφων με τα οποία παραγγέλλεται ένορ¬ 
κη διοικητική εξέταση. 

9. Η σύναψη και υπογραφή προγραμματικών συμβάσεων. 

10. Ο καθορισμός και η εξειδίκευση των αναπτυξιακών 
στόχων στο πλαίσιο της Αναπτυξιακής Περιφερειακής 
Πολιτικής της Περιφέρειας Ηπείρου καθώς και θέματα 
για την κατάρτιση και προώθηση της διαδικασίας έγκρι¬ 
σης του Προγράμματος Δημοσίων Επενδύσεων της Πε¬ 
ριφέρειας Ηπείρου. 


11. Η μέριμνα για την κατάρτιση, έγκριση και εκτέλεση 
του Προγράμματος Δημοσίων Επενδύσεων της Περιφέ¬ 
ρειας Ηπείρου. 

12. Εισήγηση προς το Περιφερειακό Συμβούλιο για την 
έγκριση των μεσοχρόνιων νομαρχιακών αναπτυξιακών 
προγραμμάτων που εκπονούνται στα πλαίσια των μεσο¬ 
χρόνιων περιφερειακών αναπτυξιακών προγραμμάτων. 

13. Η εισήγηση των προτάσεων της Περιφέρειας Ηπεί¬ 
ρου προς το Περιφερειακό Συμβούλιο για το Εθνικό ετή¬ 
σιο πρόγραμμα. 

14. Η επιλογή των έργων και προγραμμάτων που υπο¬ 
βάλλονται για χρηματοδότηση στην Ευρωπαϊκή Ένωση ή 
άλλους χρηματοδοτικούς Οργανισμούς στο πλαίσιο του 
Προγράμματος Δημοσίων Επενδύσεων καθώς και η πα¬ 
ρακολούθηση της εκτέλεσής τους. 

15. Διαδικασίες τροποποίησης και χρηματοδότησης 
ΣΑΕΠ 

16. Σύσταση της Περιφερειακής Γνωμοδοτικής Επιτρο¬ 
πής ιδιωτικών επενδύσεων. 

17. Πρόσκληση και πρακτικά της γνωμοδοτικής επιτρο¬ 
πής των αναπτυξιακών νόμων. 

18. Απόφαση υπαγωγής επενδυτικών σχεδίων στον 
Αναπτυξιακό Νόμο. 

19. Οιτροποποιητικές αποφάσεις, υπαγωγής ιδιωτικών 
επενδύσεων (τροποποίηση κόστους, παράταση χρόνου, 
μεταβίβαση επιχορήγησης μετοχών ή μεριδίων ή και πα¬ 
γίων στοιχείων) και η ανάκληση αποφάσεων. 

20. Κατάρτιση μεσοχρόνιου προγράμματος ανάπτυξης 
των υδατικών πόρων στο υδατικό διαμέρισμα. 

21. Διαχείριση Μικρών Υδροηλεκτρικών Έργων. 

Β. Αρμοδιότητες που θα ασκούνται από τον Γενικό Δι¬ 
ευθυντή 

1. Απαντήσεις σε ερωτήσεις ή αναφορές βουλευτών 
που κατατίθενται στη Βουλή των Ελλήνων. 

2. Χορήγηση κανονικών αδειών με αποδοχές και χορή¬ 
γηση γονικών και αναρρωτικών αδειών στον Προϊστάμε¬ 
νο της Διεύθυνσης. 

3. Χορήγηση μισθολογικών κλιμακίων και χρονοεπιδό- 
ματος στον Προϊστάμενο της Διεύθυνσης. 

4. Έγκριση μετακίνησης του Προϊσταμένου της Διεύ¬ 
θυνσης και των υπαλλήλων για εκτέλεση υπηρεσίας 
εκτός Περιφέρειας. 

5. Έγκριση μετακίνησης του Προϊσταμένου της Διεύ¬ 
θυνσης εντός Περιφέρειας. 

6. Εντολές κατανομής χρηματοδότησης έργων ΣΑΕΠ. 

7. Εντολές καταβολής επιχορηγήσεων βάσει αναπτυ¬ 
ξιακού νόμου. 

8. Συγκρότηση Συλλογικών Οργάνων, Επιτροπών, Συ¬ 
νεργείων διαρκούς φύσεως, σε εφαρμογή του θεσμού 
της Διοικητικής Αποκέντρωσης, πλην αυτών που αφο¬ 
ρούν Επιτροπές που απαιτούνται με την διαδικασία των 
διατάξεων εκτέλεσης έργων και προμηθειών έργων, εκτέ¬ 
λεσης προμηθειών του Δημοσίου καθώς και αυτών που 
απαιτούνται με τη διαδικασία του ελέγχου ιδιωτικών επεν¬ 
δύσεων. 

Γ. Αρμοδιότητες που θα ασκούνται από τον Προϊστάμε¬ 
νο της Διεύθυνσης Σχεδιασμού και Ανάπτυξης 

1. Στον Προϊστάμενο της Διεύθυνσης Σχεδιασμού και 
Ανάπτυξης αναθέτουμε την άσκηση όλωντων αρμοδιοτή¬ 
των που δεν έχουν διατηρηθεί κατά τα ανωτέρω να ασκού¬ 
νται από εμάς ή τον Γ ενικό Διευθυντή ούτε έχουν μεταβι- 
βασθεί με την παρούσα σε υφιστάμενα του Διευθυντή όρ¬ 
γανα (Προϊσταμένους Τμημάτων, Γραφείων) και την 

υπογραφή «Με εντολή Γενικού Γραμματέα» των συναφών 
προς αυτές αποφάσεων, εγγράφων ή άλλων πράξεων. 

2. Ο Διευθυντής Σχεδιασμού και Ανάπτυξης μπορεί να 
επιλαμβάνεται της μελέτης κάθε κατά την κρίση του θέ¬ 
ματος, που υπάγεται στην αρμοδιότητα της Διεύθυνσης 
Σχεδιασμού και Ανάπτυξης και ανατίθεται με την παρού¬ 
σα σε υφιστάμενα αυτού όργανα. 

3. Ομοίως υποχρεούται να τηρεί ενήμερο τον Γενικό 
Γ ραμματέα και τον Γενικό Διευθυντή για κάθε, κατά την 
κρίση του, σοβαρό θέμα που υπάγεται με την παρούσα 
στην αρμοδιότητάτου ή και ναπροσκομίζειτη σχετική αλ¬ 
ληλογραφία για υπογραφή. 

4. Ο Διευθυντής Σχεδιασμού και Ανάπτυξης δικαιούται 
να υπογράφει «Με εντολή Γ ενικού Γ ραμματέα» οποιοδή- 
ποτε έγγραφο για την υπογραφή του οποίου έχουν εξου¬ 
σιοδοτηθεί οι Προϊστάμενοι Τμημάτων. 

Δ. Αρμοδιότητες που θα ασκούνται από τους Προϊστα¬ 
μένους Τμημάτων α) Σχεδιασμού Περιφερειακής Πολιτι¬ 
κής, β) Εφαρμογής Προγραμμάτων και Διαχείρισης Έρ¬ 
γων, γ) Κινήτρων Περιφερειακής Ανάπτυξης και δ) Δια¬ 
χείρισης Υδατικών Πόρων. 

1. Τα έγγραφα με τα οποία παρέχονται πληροφορίες ή 
στοιχεία προς άλλες αρχές ή υπηρεσίες (εκτός των 
Υπουργείων και των κεντρικών φορέων), εφόσον δεν είναι 
γενικότερου ενδιαφέροντος και εφόσον έχουν χαρακτή¬ 
ρα προπαρασκευαστικό ή διαβιβαστικό, πλην των γενι¬ 
κών εγκυκλίων. 

2. Τα έγγραφα με τα οποία επιδιώκεται η συγκέντρωση 
στοιχείων και πληροφοριών, εκτός από τις γενικές εγκυ¬ 
κλίους. 

3. Τις πράξεις με τις οποίες τίθενται στο Αρχείο Έγγρα¬ 
φα που δεν απαιτούν ενέργεια. 

Ε. Αναπλήρωση σε περιπτώσεις απουσίας ή κωλύματος: 

Σε περιπτώσεις απουσίας ή κωλύματος ενός από τους 
παραπάνω εξουσιοδοτούμενους η άσκηση «Με εντολή 
Γ ενικού Γ ραμματέα» των κατά τα ανωτέρω αντιστοίχων 
αρμοδιοτήτων, θα γίνεται ως εξής: 

1. Σε περίπτωση απουσίας ή κωλύματος του Γ ενικού Δι¬ 
ευθυντή η άσκηση των αντίστοιχων αρμοδιοτήτων θα γί¬ 
νεται από τον Γ ενικό Γ ραμματέα. 

2. Σε περίπτωση απουσίας ή κωλύματος του Προϊστα¬ 
μένου της Διεύθυνσης, η άσκηση των αντίστοιχων αρμο¬ 
διοτήτων θα γίνεται από τον αναπληρωτή του. 

3. Σε περίπτωση απουσίας ή κωλύματος των Προϊστα- 
μένωντωνΤμημάτωντης Διεύθυνσης, η άσκηση των αντί¬ 
στοιχων αρμοδιοτήτων θα γίνεται από τον Προϊστάμενο 
της Διεύθυνσης. 

Η παρούσα ισχύει απάτην κοινοποίησή της. 

Κάθε προηγούμενη απόφαση για το ίδιο θέμα παύει να 
ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 28 Σεπτεμβρίου 2001 
Ο Γ ενικός Γ ραμματέας Περιφέρειας 
ΗΛΙΑΣ ΗΛΙΑΣ ΛΙΑΚΟΠΟΥΛΟΣ 

-♦- 

Αριθ. 9096 (8) 

Κύρωση Αναδασμού αγροκτήματος ΑΕΤΟΥ Φιλιατών 
Ν. Θεσπρωτίας έτους 1996. 

Ο ΝΟΜΑΡΧΗΣ ΘΕΣΠΡΩΤΙΑΣ 

Έχοντας υπόψη: 

1. Τις διατάξεις του Νόμου 674/1977 άρθρο 15παρ. 1. 


2. Σχετική Εισήγηση της Δ/νσης Αγροτικής Ανάπτυξης, 
αποφασίζουμε: 

Κυρώνουμε το νέο κτηματικό καθεστώς, που διαμορ¬ 
φώθηκε με τον αναδασμό του έτους 1996, στην κτηματι¬ 
κή περιφέρειας του αγρ/τος Αετού Φιλιατών, όπως αυτό 
απεικονίζετε στους συνταχθέντες από την Επιτροπή Ανα¬ 
δασμού κτηματολογικούς πίνακες και διαγράμματα της 
περιοχής αυτής. 

Η παρούσα να δημοσιευθεί στην εφημερίδα της κυβερ¬ 
νήσεως. 

Ηγουμενίτσα, 2 Οκτωβρίου 2001 

Ο Νομάρχης 
ΝΙΚΟΣ ΤΣΩΝΗΣ 

- ♦ - 

Αριθ. 4913 (9) 

Καθιέρωση Υπερωριακής εργασίας κατάτις Κυριακές και 
εξαιρέσιμες ημέρες, κατά τις νυχτερινές ώρες των ερ¬ 
γάσιμων ημερών, Κυριακών και εξαιρέσιμων για το 
έτος 2001 για μόνιμο και αποσπασμένο προσωπικό 
στη Ν.Α Μεσσηνίας. 

Ο ΝΟΜΑΡΧΗΣ ΜΕΣΣΗΝΙΑΣ 

Έχοντας υπόψη: 

1. Τις διατάξεις του Π. Δ 30/96 ΦΕΚ 21 /96 τ.Α' όπως τρο¬ 
ποποιήθηκε και συμπληρώθηκε μεταγενέστερα. 

2. Τις διατάξεις του άρθρου 18 του Ν. 2470/97 περί υπε- 
ρωριακής εργασίας. 

3. Τις διατάξεις του άρθρου 25 του Ν. 2738/99 σύμφω¬ 
να με τις οποίες η αρμοδιότητα καθιέρωσης υπερωρια- 
κής εργασίας μεταφέρεται στον Νομάρχη. 

4. Το άρθρο 15του Ν. 2592/98. 

5. Τον Οργανισμό Οργάνωσης και Λειτουργίας της Ν.Α 
Μεσσηνίας (ΦΕΚ 361/4.5.95 τ.Β'). 

6. Τις εγγεγραμμένες πιστώσεις των Υπηρεσιών στον 
προϋπολογισμό της Ν.Α Μεσσηνίας. 

7. Τις προτάσεις των Υπηρεσιών με τις οποίες δικαιολο¬ 
γείται η ανάγκη της υπερωριακής εργασίας ως κατωτέρω: 

7.1 Δ/νση Δ/σης Οργάνωσης και Πληροφορικής - Γρ. 
Νομάρχη- Τμήμα ΠΣΕΑ. 

α) Ετήσια αναθεώρηση εκλογικών καταλόγων ( απογ. 
14:30 έως 21:30 μ.μ.). 

β) Επανέλεγχος μητρώου αρρένων (απογ. ώρες 14:30 
έως 21:30 μ.μ.). 

γ) Συμμετοχή υπαλλήλων (οδηγός Νομάρχη, γραμ. Ν.Σ 
και ΝΈ. Γ ραφείο Δημ. Σχέσεων) σε νυχτερινές και εξαιρ. 
αργίες. 

δ) Φύλαξη του κτιρίου του Διοικητηρίου (απογ. ώρες 
14:30 έως 21:30). 

ε) Συμμετοχή υπαλλήλου σε νυχτ. και εξαιρ. αργίες για 
την αντιμετώπιση πλημμύρων χιονοπτώσεων -πυρκαγιών 
κ.λ.π από το Τμήμα ΠΣΕΑ. 

ζ) Συμμετοχή υπαλλήλων του Τμ. Τύπου και Δημ. Σχέ¬ 
σεων σε νυχτ. εξαιρ. αργίες για τον προγραμματισμό και 
την άρτια διοργάνωση εθνικών εορτών - συνεδρίων κ.λ.π. 

7.2 Δ/νση Οικονομικών - Προγραμματισμού - Τμήμα Συ¬ 
ντήρησης. 

α) Κατάρτιση προϋπολογισμού έτους 2002 σύνταξη 
απολογισμού έτους 2001. 

β) Σύνταξη προγράμματος Δημοσίων Επενδύσεων. 

γ) Απασχόληση του συνεργείου συντήρησης στο επαρ¬ 
χιακό δίκτυο για διαπλατύνσεις και διορθώσεις. 

7.3 Δ/νση Τεχνικών Υπηρεσιών. 

Επίβλεψη των έργων και γενικά προώθηση του έργου 
τηςΔ.Τ.Υτης Ν.Α.Μ. 

7.4 Δ/νση Κτηνιατρικής. 

α) Έλεγχος τροφίμων ζωικής προέλευσης, 
β) Εφαρμογή Προγράμματος ΟΣΔΕ. 
γ) Εφαρμογή Προγραμμάτων εξυγίανσης κτηνοτροφι- 
κού κεφαλαίου (φυματίωση, βρουκέλωση, μελιταίος πυ¬ 
ρετός) 

7.5 Δ/νση Υγείας 

α) Υγειονομικός έλεγχος καταστημάτων Υγειονομικού 
Ενδιαφέροντος. 

β) Έλεγχος δαπανών περίθαλψης του Δημοσίου (επε¬ 
ξεργασία στοιχείων διεκπεραίωση δαπανών) 

7.6 Δ/νση Πρόνοιας 

α) Αναθεώρηση Προνομιακών επιδομάτων, 
β) Εκκαθάριση αρχείου, 
γ) Μηχανοργάνωση προνοιακών επιδομάτων, 
δ) επισκέψεις σε άτομα με ειδικές ανάγκες, 
ε) Εφαρμογή ειδικών προγραμμάτων 

7.7 Δ/νση Αγροφυλακής. 

Κάλυψη σοβαρών και επειγουσών υπηρεσιακών ανα¬ 
γκών καθ’ ότι υπάρχει μεγάλη έλλειψη προσωπικού όλων 
των κλάδων και το κενό αυτό αντιμετωπίζεται με την υπε- 
ρωριακή εργασία των υπηρετούντων υπαλλήλων 

7.8 Δ/νση Γεωργίας- Κτηνοτροφίας 
Περιορισμένος αριθμός των υπηρετούντων υπαλλήλων 

σε σχέση με τον όγκο των εργασιών στα προγράμματα 
της Γεωργίας ( οικ. ενισχύσεις, επιδοτήσεις, έλεγχοι 
κ.λπ.). 

7.9 Δ/νση Γ εωργίας - Κτηνοτροφίας Τριφυλίας 
Εφαρμογή 3ου Κ.Π.Σ (εκσυγχρονισμός γεωργικών εκ- 

μεταλλεύσεοον, Δακοκτονία, ποιοτικός έλεγχος, πρό¬ 
γραμμα νέων γεωργών, ενημέρωση νέων αγροτών, έλεγ¬ 
χος οικ/κών ενισχύσεων, εφαρμογή Κ.Κ και οδηγιών που 
αφορούν την Γεωργία 

7.10 Ανεξάρτητο Τμήμα Αλιείας 

Απασχόληση με τα αναπτυξιακά προγράμματα Τομέα 
Αλιείας. 

7.11 Τμήμα Τοπογραφικών Εφαρμογών - Κτημ/γίου - 
Χαρτ/σεων. 

Εκτέλεση προγραμμάτων ΕΈ ( ΟΣΔΕ) τηλεπισκόπιση, 
προγράμματα Υπ. Γεωργίας αναδασμοί, εκτέλεση εργα¬ 


σιών Ν.Α Μεσσηνίας, εκτέλεση προγραμμάτων Υπουργ. 
Γ εωργίας στο Ν. Λακωνίας. 

7.12 Δ/νση Εμπορίου. 

Αγορανομικοί - δειγματοληπτικοί έλεγχοι - Βιομηχανιών - 
Βιοτεχνιών. 

7.13 Παιδική Κατασκήνωση. 

Διαχείριση κατασκηνώσεων, αποφασίζουμε: 

Εγκρίνουμε την υπερωριακή εργασία και εργασία κατά 
τις νυχτερινές και εξαιρέσιμες μέρες, πεντακοσίων είκοσι 
επτά (527) υπαλλήλων της Ν.Α Μεσσηνίας για 42.000 
ώρες το Β' εξάμηνο του έτους 2001, για τους λόγους που 
αναφέρονται αναλυτικά. 

Η απόφαση αυτή ισχύει ένα μήνα πριν τη δημοσίευσή 
της στη Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβε¬ 
ρνήσεως. 

Καλαμάτα, 10 Ιουλίου 2001 

Ο Νομάρχης κ.α.α. 

Ο Αναπληρωτής 
ΠΑΝ. ΝΙΚΑΣ 

-♦- ( 10 ) 

Διεύρυνση του Δ.Σ. του Ευρωπαϊκού Κέντρου 
Δημοσίου Δικαίου 

Η ΕΚΤΕΛΕΣΤΙΚΗ ΕΠΙΤΡΟΠΗ 

(Συνεδρίαση 39/3.10.2001) 

Αφού έλαβε υπόψη της: 

α) την εισήγηση του Προέδρου 

β) το άρθρο 5 παρ. 1 και 6 του Κανονισμού Λειτουργίας 
του Ευρωπαϊκού Κέντρου Δημοσίου Δικαίου, αποφασί¬ 
ζει: 

1. Τη διεύρυνση του Δ.Σ. με τη συμμετοχή του Πανεπι¬ 
στημίου υπίνθΓείίθ ΜοηίΘεηυΙθυ-ΒοΓάθαυχ IV, Γαλλία. 

2. Η διάρκεια θητείας του νέου μέλους είναι για αόριστο 
χρόνο μέχρι δήλωσης περί αποχωρήσεως και αρχίζει από 
04.10.2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Διευθυντής 
ΣΠΥΡΙΔΩΝ I. ΦΛΟΓΑΪΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ. 9 γ 

Θ-ΓΤΊ3ΙI: \Λ/θβΓΠ35ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Γούναρη και Εθν. Αντίστασης 




Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

5248 785 

ΛΑΡΙΣΑ - Διοικητήριο Τ.Κ. 411 10 

(041) 597449 

Εγγραφή Συνδρομητών Φ.Ε.Κ. και 


ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ - Πλ. Κωνσταντινουπόλεως 




Τ.Κ. 811 00 Μυτιλήνη 

(0251) 46 888/47 533 



ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιγο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (βσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή Οϋ: 


Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από ΤΟ Ιπ(6ΙΤΙ6ί 

Τεύχος 

Κ.Α.Ε. Προϋπολογισμού Κ.Α.Ε. εσόδου 

Κ.Α.Ε. Προϋπολογισμού Κ.Α.Ε. εσόδου 


2531 υπέρ ΤΑΠΕΤ 3512 

2531 υπέρ ΤΑΠΕΤ 3512 



δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυΐΌ) ανά έτος παλαιότητας. 


I Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

II Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























